Carusele, tobogane, bazine şi cinematografe - sunt doar o parte din surprizele care îi aşteaptă pe cei mici la cel mai mare Superland din sud-estul Europei.

Locul de joacă se întinde pe 17 mii de metri pătraţi şi se află la ieşirea din oraşul Braşov, din România. Copiii au la dispoziţie o varietate de posibilităţi de distracţie: de la ateliere de pictură până la simulatoare de schi sau săli de jocuri electronice.

Există şi un club creativ unde micuţii pot face puzzle-uri, pot picta sau modela. O altă atracţie este cinematograful 8D, care oferă o vedere panoramică la 360 de grade. Micuţii primesc la intrare o brăţară specială, iar părinţii descărcă o aplicaţie pe smartphone pentru a urmări în orice moment unde se află copilul.

Superland-ul are 120 de angajaţi, iar mai mult de jumătate dintre ei sunt animatori şi supraveghetori pentru copii.